קסטרו מודל

קסטרו מודל בע"מ, המוכרת בשם "קסטרו", היא חברת אופנה ישראלית העוסקת בייצור ושיווק ביגוד ואבזרי אופנה, ומפעילה רשת שיווק לשם כך. ב־1933 עלה מייסד החברה אהרון קסטרו לארץ ישראל עם משפחתו מיוון. האם, אנינה, בוגרת בית הספר לאופנה ביוון, הקימה עם הגעתם לארץ "סלון לשמלות" בדירתם ברחוב הרצל בתל אביב. עם שחרורו מצה"ל החליט אהרון לפתוח עם אמו חנות בפינת הרחובות אלנבי ורמב"ם בתל אביב. לחנות קרא "נינה" על שם אמו, אך בהמשך שינה את שם העסק לקסטרו (Castro). בתחילת שנות ה־80 נקלעה החנות לקשיים כלכליים. עם התייצבות העסק, נפתחה ב-1985 חנות נוספת ברחוב דיזנגוף. בעקבות הצלחת החנות נפתחו חנויות נוספות בארץ, בעיקר באזור תל אביב. ב־1992 הפכה "קסטרו מודל" לחברה ציבורית, שניירות הערך שלה נסחרים בבורסה לניירות ערך בתל אביב. ב־1997 עבר קו הייצור למזרח הרחוק (עד אז יוצרו הדגמים בישראל), כדי להוזיל את עלויות הייצור ולהתחרות ברשתות האופנה העולמיות שחדרו לשוק הישראלי. ב־2000 החליטה קסטרו להתרחב מאופנת נשים בלבד לתחום אופנת הגברים, והוקמה רשת קסטרו מן (Castro-Men). החנות הראשונה נפתחה בקניון עזריאלי. בתוך שלוש שנים נפתחו 38 חנויות של רשת הגברים ורשת הנשים כללה 47 חנויות ברחבי ישראל. ב־2003 נפתחה חנות הדגל של קסטרו, "CASTRO TLV", בלב תל אביב. מתחם קסטרו תל אביב נמצא בקניון דיזנגוף סנטר, והוא כולל כ־1,050 מ"ר המתפרסים על פני שלוש קומות, ובמרכזם קומת הילדים. ב־2004 החלה החברה להתרחב לשוק הבינלאומי ופתחה חנויות בקלן שבגרמניה. בהמשך התרחבה גם לערים נוספות בשווייץ, אוקראינה, לטביה, רוסיה, קזחסטן, רומניה, ותאילנד. ב-28 בפברואר 2011 הודיעה החברה שתסגור את כל פעילותה הבינלאומית, עקב הפסדים. ב־2005 החלה החברה למכור פרוות. בעקבות חרם צרכנים (עליו חתמו למעלה מ-17,000 איש) ומחאות ציבוריות, פרסמה החברה התנצלות. עם זאת, מכירת הפרוות לא הופסקה עד גמר המלאי. ב־2007 ניהלו מספר עובדים בחברה מאבק על זכותם להתאגד ולהקים ועד עובדים שיקדם את זכויותיהם, לטענתם חרף התנגדות הנהלת החברה. ב־2011 קסטרו יצרה קולקציית חולצות טי אשר בעיצובה נטלו חלק אמני גרפיטי. ב־2013 יצרה קסטרו קולקציה בשיתוף פעולה ובהשראת עברי לידר. הקולקציה כללה פריטים לגברים בלבד (Castro-Men). באותה השנה החליטה החברה להתרחב מאופנת נשים וגברים לתחום אופנת הילדים, והוקמה רשת קסטרו ילדים. ב־2014 פתחה קסטרו את חנות האונליין של המותג. הפריטים באתר ניתנים כיום לרכישה בישראל וגם בחו"ל. באוגוסט 2016 רכשה החברה כרבע מקבוצת הודיס הכוללת את הרשתות הודיס, קרולינה למקה, אורבניקה, טופ טן ואקססוריז תמורת 100 מיליון שקלים. בעקבות הרכישה צפוי מחזור המכירות של החברות לעמוד על 1.45 מיליארד שקל. ביוני 2018 השלימה קסטרו רכישת 100% מקבוצת הודיס. בדוחות 2018 דיווחה החברה על הפרשה חד פעמית של 60 מיליון ש"ח עקב הפחתה של נכסים בלתי מוחשיים. באוגוסט 2021 השיקה חברת הבת "קסטרו HOME", רשת לעיצוב הבית ולה 15 סניפים. במאי 2023 השיקה החברה מותג תכשיטים בשם "LUNA", שסניפה הראשון שוכן בדיזנגוף סנטר. בסוף פברואר 2024 קיבלה החברה זיכיון בלעדי עבור המותג הצרפתי איב רושה. מנכ"ל החברה רון רוטר מונה למנכ"ל מיזם איב רושה בארצות הברית, והוא הוחלף על ידי יאיר אוחיון. החל משנת 1992 נסחרת החברה בבורסה לניירות ערך בתל אביב. החברה נשלטת על ידי משפחות קסטרו ורוטר, שהחזיקו יחד 73.35% ממניות החברה. בעקבות רכישת קבוצת הודיס בעסקת חילופי מניות ירד חלקן של משפחות קסטרו ורוטר ל-45%. החברה (ביחד עם חברות הבת) מעסיקה 2,448 עובדים. בראש החברה עומדים ב-15 השנים האחרונות אתי וגבי רוטר, המכהנים כמנכ"לים משותפים. גבי רוטר אחראי על השיווק והאסטרטגיה של החברה בעוד אתי רוטר אחראית על העיצוב והמסחר. אתר האינטרנט הרשמי של קסטרו מודל קסטרו מודל, ברשת החברתית פייסבוק מגזין החברה באינטרנט קסטרו מודל בע"מ, באתר הבורסה לניירות ערך בתל אביב קסטרו מודל בע"מ, באתר "מאיה" קסטרו מודל בע"מ, באתר גלובס סיון קלינגבייל ושרית מנחם, "אנחנו זקוקים לאנשים קסטרואידים", באתר הארץ, 8 ביולי 2009 יערה קידר, חלק מהמשפחה: ריאיון עם גבי ואתי רוטר, באתר nrg‏, 19 באוגוסט 2011 Fashion Forward, רטרוספקטיבה: קסטרו מייסדים את האופנה הישראלית, באתר mako‏, 16 בפברואר 2012 נווית זומר, "שמרן? אני?", באתר ynet, 2 בספטמבר 2016 ערן אזרן, "אני לא מוטרד מהאי שוויון החברתי", באתר TheMarker‏, 19 בינואר 2017 עדי דברת-מזריץ וענת ג'ורג'י, "פעם קסטרו היו המותג הכי סקסי בישראל. זה נגמר", באתר TheMarker‏, 12 באפריל 2019 עדי דברת-מזריץ, "נמאס לו להפסיד כסף": האם קסטרו צריכה את נועה קירל כדי לשרוד?, באתר TheMarker‏, 19 במאי 2023 איתי פת-יה, מנכ"ל קסטרו החדש: "רון רוטר כפוף אלי, אבל נעבוד בשיתוף פעולה מלא", באתר TheMarker‏, 21 במרץ 2024 קסטרו מודל בע"מ Castro: נתונים כספיים באתר מאי"ה. גוגל פיננס אילנית חיות, ‏קסטרו סוגרת את כל הפעילות הבינלאומית: הפסד של 30 מיליון שקל, באתר גלובס, 28 בפברואר 2011 קסטרו ממשיכה למכור מוצרי פרווה בסניפים, באתר ynet, 4 בדצמבר 2005 מירון רפופורט, המהפכה החדשה של קסטרו, באתר הארץ, 16 בספטמבר 2007 נווית זומר, עסקת השנה באופנה, באתר "ידיעות אחרונות", 28 באוגוסט 2016 ערן אזרן, המשבר בקסטרו מעמיק: הרווח נחתך ב-75% והלקוחות נוטשים; המניה קרסה, באתר TheMarker‏, 28 במרץ 2019 מירב קריסטל, קסטרו רוצה להתחרות בזארה הום ומשיקה 15 סניפים: המחירים גבוהים, באתר ynet, 22 באוגוסט 2021 אורנה יפת, קסטרו השיקה מותג תכשיטים בשבע שגיאות, באתר כלכליסט, 23 במאי 2023 איתי פת-יה, קסטרו נכנסת לארה"ב כזכיינית איב רושה; רוטר ימונה למנכ"ל המיזם, באתר TheMarker‏, 28 בפברואר 2024